《高宗皇帝韦杜三诗御书赞》
宋代·岳珂

古者赋诗，惟以言志。
或陈卒章，或摭首意。
惟圣秉籙，启于多艰。
北乡之悲，銮舆未还。
岁时雇瞻，雪涕凝竚。
宸毫寄心，亦或有取。
惟唐二臣，一唱一酬。
节物感不，下笔不休。
西清燕閒，念此夐隔。
郁乎居南，凄其望北。
璧跗琅钮，舒卷龙笺。
白云其翔，契阔十年。
臣之管窥，尝读国史。
曹勋衣襟，洪皓幅纸。
或恸或泣，或命以官。
或间持书，或使问安。
玉音琅琅，具记青汗。
宜其注思，感此归雁。
三诗之作，迭写杜韦。
社日二篇，独书前诗。
昭哉圣情，如古之赋。
迄其弗偿，徒切舜慕。
霜露之履，谁无此哀。
此或尼之，谓之何哉。
是帖之传，式媲遗训。
敌忾于王，见者必备。

作者简介：岳珂(公元1183～公元1243) ，南宋文学家。字肃之，号亦斋，晚号倦翁。相州汤阴（今属河南）人。寓居嘉兴（今属浙江）。岳飞之孙，岳霖之子。宋宁宗时，以奉议郎权发遣嘉兴军府兼管内劝农事，有惠政。自此家居嘉兴，住宅在金佗坊。嘉泰末为承务郎监镇江府户部大军仓，历光禄丞、司农寺主簿、军器监丞、司农寺丞。嘉定十年（公元1217），出知嘉兴。十二年，为承议郎、江南东路转运判官。十四年，除军器监、淮东总领。宝庆三年（公元1227），为户部侍郎、淮东总领兼制置使。